กมลศักดิ์ เดิมพันตำแหน่งผอ.กทท.คนใหม่
ดันท่าเรือไทยติดอันดับโลก-หารายได้เพิ่ม,นายสมศักดิ์ ห่มม่วง ประธานคณะกรรมการ การท่าเรือแห่งประเทศไทย (กทท.) เปิดเผยหลังลงนามในสัญญาว่าจ้าง เรือโท กมลศักดิ์ พรหมประยูร เข้าดำรงตำแหน่งผู้อำนวยการการท่าเรือแห่งประเทศไทย (กทท.) ว่า มั่นใจว่าเรือโทกมลศักดิ์จะทำให้ กทท.สามารถขยายขีดความสามารถของท่าเรือกรุงเทพ, ท่าเรือแหลมฉบัง (ทลฉ.) ให้เป็นท่าเรือหลัก รองรับการเติบโตของประเทศและภูมิภาค รวมทั้งเร่งรัดแผนเข้ามาร่วมทุนของเอกชนในการพัฒนาขยายขีดความสามารถของท่าเรือแหลมฉบังเฟสที่ 3 วงเงิน 84,000 ล้านบาทให้ได้ข้อสรุป เนื่องจากโครงการดังกล่าว เป็นตัวขับเคลื่อนเศรษฐกิจของประเทศ และให้เร่งส่งเสริมโครงการให้มีสถานีแยก บรรจุแยกสินค้ากล่อง (ไอซีดี) ทางรางมากขึ้น เพื่อให้การขนส่งสินค้าทางรางเชื่อมต่อท่าเรือ เชื่อมต่อรถไฟทางคู่ได้สะดวกขึ้น,นอกจากนั้น ก็ต้องคงรักษาระดับการบริหารจัดการตู้คอนเทนเนอร์ผ่านเข้าออก หน้าท่ารวมกันทุกท่า ที่อยู่ในความรับผิดชอบของ กทท. ให้ติด 1 ใน 3 ของอาเซียน และติด 1 ใน 20 ของท่าเรือระดับโลก รวมถึงพัฒนาพื้นที่ท่าเรือกรุงเทพให้เป็นไปในลักษณะเดียวกับท่าเรือปูซาน ประเทศเกาหลีใต้ โดยการใช้ที่ดินที่มีอยู่ก่อให้เกิดประโยชน์สูงสุด แต่ยังให้บริการด้านขนส่งทางเรือควบคู่ไปด้วย,ขณะที่ เรือโทกมลศักดิ์ กล่าวว่า ตนจะเร่งดำเนินโครงการแหลมฉบังเฟส 3 และปีนี้จะจัดตั้งบริษัทลูกขึ้นมา เพื่อมาดูแลด้านอสังหาริมทรัพย์อย่างเต็มรูปแบบ ให้สามารถสร้างรายได้ให้ กทท.เพิ่มขึ้นอีกปีละ 1,000 ล้านบาท และดำเนินการเรื่องค่าเช่าอาคารพาณิชย์ในพื้นที่ กทท. อาทิ ตลาดคลองเตย จำนวน 1,860 ห้อง ซึ่งคณะกรรมการ (บอร์ด) กทท.ได้มีมติเมื่อปี 2560 ให้ขึ้นค่าเช่าเพิ่มจากเดิม 100-300% ทำให้ผู้เช่าต่อต้าน ส่งผลให้ช่วงที่ผ่านมาจึงได้ชะลอการขึ้นค่าเช่าเป็นเวลา 2 ปีแล้ว ก็จะเสนอบอร์ด กทท.ให้ทบทวนให้เก็บค่าเช่าเฉลี่ยเพิ่มขึ้น 19% เพื่อไม่ให้ผู้เช่าได้รับผลกระทบ เช่น มติบอร์ดเดิมให้ขึ้นค่าเช่าทำเลที่ 1 (ติดถนน) จาก 6,020 บาทต่อห้องต่อเดือน เป็น 19,000 บาทต่อห้องต่อเดือน ก็จะเสนอใหม่เพียง 8,400 บาทต่อห้องต่อเดือน,นายฉลองรัฐ กุลสนั่น รองประธานสหภาพแรงงานรัฐวิสาหกิจการท่าเรือแห่งประเทศไทย (กทท.) กล่าวว่า สหภาพฯพร้อมสนับสนุนนโยบาย ที่จะนำองค์กรไปสู่ความสำเร็จ ส่วนความขัดแย้งที่เกิดขึ้นระหว่างการสรรหาผู้อำนวยการ กทท. สหภาพฯไม่เคยเข้าไปล้วงลูกและไม่ขอยุ่งเกี่ยว.
นายสมศักดิ์ ห่มม่วง ประธานคณะกรรมการ การท่าเรือแห่งประเทศไทย (กทท.) เปิดเผยหลังลงนามในสัญญาว่าจ้าง เรือโท กมลศักดิ์ พรหมประยูร เข้าดำรงตำแหน่งผู้อำนวยการการท่าเรือแห่งประเทศไทย (กทท.)
กทท.,กมลศักดิ์ พรหมประยูร,การท่าเรือแห่งประเทศไทย,สมศักดิ์ ห่มม่วง,ท่าเรือไทย